
Tudattalan, test és tér - Gilles Deleuze, Thomas Fuchs és Az eltűnt idő nyomában

Kulcsszavak: tudattalan; test; tér; idő; fenomenológia
A kutatásom témája Gilles Deleuze és Thomas Fuchs, illetve Marcel Proust Az eltűnt idő nomában című könyvének filozófiája. Mindhárom forrásomból az idő, az emlékezet, a test, a tér és a tudattalan fogalmait merítem, haosnlítom össze, használom egymás megértésére és továbbgondolására. Célom a három szerző „közös művének” bemutatása, ezzel a köztük húzódó vonalnak, kapcsolatnak bebizonyítása. Ezt deleuziánus módon teszem, nem a művek belülről magyarázó, vagy kritikai analízisével, hanem az elméleti világok mozgásba hozásával, dinamikus interakciójának megfigyelésével. Fogalmi személyiségként kezelem a szerzőket, és a témához kapcsolható további filozófusokat, ezzel teremtve újabb fogalmakat, felderítve további területeket.
Három felosztottságot, dualizmust kívánok egyesíteni: a test és tudat dualizmusát, a tudat és tudattalan dualizmusát és végül az idividuum és a tér elválasztottságát. Ezek a három szerzőnél különbözőképpen, különböző méretben valósulnak meg, így a közösen vett megértésük ki is terjeszti, az általuk felépített elméleteket. A fenomenológiai tudattalant helyezem biztosabb lábakra, a szubjetum-objektum viszony, a tér és az idő újragondolásával. Ennek a filozófiai rendszernek a testemlékezet lesza belépési pontja, melynek irodalmi példákon keresztül való kifejtése elvezet a horizontális, testi tudattalan belátásához, majd a külvilág és az én rizomatikus kapcsolatának elgondolásához.
Az ebből kibomló etikai, pszichológiai képpel zárom le a dolgozatom, az állami és nomád gondolkodás, és élet szembeállításával. Egy önmagát a külvilágban felismerő, tudattalanjával szembenéző, és nem pontok közötti, kijelölt, hanem mindig köztességben lévő mozgást gyakorló ember képét vázolom fel a szerzőim nyomán.



